Privitak 3. Obrazac obrazloženja Posebnog dijela financijskog plana 2024. – 2026. SVEUČILIŠTE U ZAGREBU VETERINARSKI FAKULTET

Sažetak djelokruga rada proračunskog korisnika

Veterinarski fakultet Sveučilišta u Zagrebu javno je visoko učilište koje ustrojava i izvodi sveučilišne studije te provodi znanstveni i visokostručni rad u području biomedicine i zdravstva, polju veterinarske medicine te ostalim srodnim područjima, kao i programe cjeloživotnog obrazovanja doktora veterinarske medicine. Tijekom svojega stoljetnog postojanja Fakultet obavlja osnovnu obrazovno-znanstvenu funkciju u području veterinarske medicine. Sveučilišni diplomski studij danas se izvodi kao integrirani preddiplomski i diplomski studij veterinarske medicine i traje šest godina. Osim studija na hrvatskom jeziku, izvodi se i integrirani studij veterinarske medicine na engleskom jeziku. Na Veterinarskom se fakultetu izvodi i poslijediplomski sveučilišni doktorski studij Veterinarske znanosti, koji je 2017. godine od Agencije za znanost i visoko obrazovanje dobio oznaku visoke razine kvalitete, te brojni poslijediplomski specijalistički studiji.

Ak. god. 2022./2023. u prvu studijsku godinu Integriranog preddiplomskog i diplomskog sveučilišnog studija veterinarske medicine na hrvatskom jeziku upisano je 135 studenata, čime je u potpunosti popunjena upisna kvota. Nastavu je ukupno pohađalo 785 studenta, 67 studenta upisalo je aposlventski status. Studij je završio 51 doktora veterinarske medicine s prosječnom ocjenom 4.021. Veterinarski fakultet Sveučilišta u Zagrebu proveo je upis sedme generacije studenata u program Integriranog preddiplomskog i diplomskog sveučilišnog studija veterinarske medicine na engleskom jeziku. Ukupno je na engleskom studiju u ak. god. 2022./2023. studiralo 153 studenta iz 33 zemalja svijeta. Ukupno su 53 institucije bile uključene u provedbu terenske nastave iz pojedinih redovnih i izbornih predmeta Integriranog preddiplomskog i diplomskog sveučilišnog studija veterinarske medicine na hrvatskom jeziku te dodatno 14 veterinarskih stanica i ambulanti koje su sudjelovale u organizaciji terenske nastave. Tijekom protekle akademske godine brojni su demonstratori pomagali nastavnicima i suradnicima u izvođenju praktičnog dijela nastave na studiju veterinarske medicine na hrvatskom jeziku i engleskom jeziku. U prvi semestar doktorskog studija Veterinarske znanosti upisano je ukupno 13 doktoranda. Trenutno, na studiju ukupno studira 67 doktorskih kandidata. Ak. god. 2022./2023., prvu godinu studija upisalo je 17 kandidata iz četiri smjera poslijediplomskih specijalističkih studija. Na poslijediplomskim specijalističkim studijima ukupno studira 70 studenata.

Veterinarski fakultet je i ove godine u suradnji s Hrvatskom veterinarskom komorom organizirao tečajeve cjeloživotnoga učenja, koji su uvjet za produljenje licence za obavljanje veterinarske djelatnosti. Pored ovih tečajeva, Fakultet provodi i tečajeve za stručno osposobljavanje na osnovi rješenja nadležnih institucija, poput Ministarstva poljoprivrede.

Uslijed specifičnosti rada, a to je prvenstveno održavanje praktičnog djela nastave na vlastitim klinikama Fakulteta koje rade od 0-24 sata, logični su nešto viši izdaci za pokriće troškova poslovanja i nešto viši postotak nenastavnog osoblja u odnosu na sveukupno zaposlene. Na klinikama Fakulteta smještene su životinje za nastavu kao i osigurani prostori za prijem bolesnih životinja koje ujedno čine i nastavni poligon za studente od VI semestra pa do završnog XII semestra. Ovakav način nastavnog programa iziskuje i veći broj tehničkog i pomoćnog osoblja (veterinarski tehničari, veterinarski bolničari, pomoćni tehnički suradnici) koje je zaduženo za održavanje klinika, brigu i prehranu smještenih životinja kao i pomoć i pripremu nastave u specijalističkim ambulantama i kirurškim operacijskim salama. Pored kliničkih prostora u nastavi se koriste i praktikumi te laboratoriji od kojih su neki akreditirani i obavljaju osim nastavne i znanstvene i stručnu djelatnost na tržištu te doprinose vlastitim prihodima fakulteta, a za koje se kroz ulaganja u prostor, opremu i kadrove nastoje osuvremeniti uvjeti rada i to najvećim djelom ulaganja vlastitih prihoda, jer se iz odobrenih proračunskih sredstava za investicijsko održavanje i ulaganje ovako veliki prostor ne može održavati niti u 10% nužno potrebnih popravaka i nabavke nove opreme.

Temeljna pretpostavka strateškog razvoja fakulteta je postati u potpunosti kompatibilnim s europskim standardima kvalitete veterinarskih fakulteta, a ujedno i postati vodeći veterinarski fakultet u regiji s razvijenim potencijalom transfera znanja i tehnologija na susjedne zemlje u regiji koje jesu ili će uskoro postati kandidatkinje za pristup EU.

A621001 Redovna djelatnost Sveučilišta u Zagrebu

Zakonske i druge pravne osnove

* [Zakon](http://www-staro.vef.unizg.hr/opce/dok/z_o_znanstvenoj_djelatnosti_123_03.pdf) o znanstvenoj djelatnosti i visokom obrazovanju
* Zakon o proračunu
* Zakon o fiskalnoj odgovornosti
* Uputa za izradu prijedloga financijskog plana za razdoblje 2023. – 2025. godine

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Projekcija 2025. | Projekcija 2026. | Indeks 24./23. |
| A621001 | 8.851.494 | 9.957.363 | 10.717.235 | 10.749.941 | 10.755.811 | 106,36 |

Ova aktivnost sastoji se od sljedećih elemenata/podaktivnosti:

* plaće za zaposlene i plaće za posebne uvjete rada
* materijalna prava zaposlenih
* doprinosi za zaposlene
* naknada za prijevoz zaposlenika
* sistematski pregledi
* naknade za zapošljavanje invalidnih osoba.

Planirana sredstva za izvor 11 Opći prihodi i primici pod aktivnošću A621001 Redovna djelatnost Sveučilišta u Zagrebu temelje se na zadanim limitima Sveučilišta u Zagrebu za sastavnice. Za 2024. godinu planirani su rashodi s povećanjem od 6,36% u odnosu na prethodnu godinu za sredstva za plaće zbog napredovanja i navršenih godina staža, a rashodi za materijalne troškove planirani su na razini 2023. g. Kod projekcija za 2025.g. i 2026.g. ukupna sredstva redovne djelatnosti planirane su s povećanjem od 0,49% u odnosu na plan 2024. g.

A622122 Programsko financiranje Sveučilišta u Zagrebu

Ova aktivnost sastoji se od sljedećih elemenata/podaktivnosti:

* programsko financiranje materijalnih troškova
* potpore znanstvenim istraživanjima

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Projekcija 2025. | Projekcija 2026. | Indeks 24./23. |
| A622122 | 670.395 | 530.608 | 489.453 | 489.453 | 489,43 | 82,54 |

Za stavke subvencija programskog financiranje (participacija školarina i potpora znanosti) u 2024. godini planirana su sredstva prema limitima, sredstva su planirana sa smanjenjem u odnosu na 2023. g. za 17,46%. Projekcije za 2025. g. i 2026. g. planirane su u jednakom iznosu prema uputi.

Veterinarski fakultet Sveučilišta u Zagrebu je proračunski korisnik koji se financira iz proračunskih sredstava, a u okviru Sveučilišta u Zagrebu putem nadležnog Ministarstva znanosti i obrazovanja. Tijekom prošle akademske godine poslovanje Fakulteta je financirano iz 60,53 % proračunskih prihoda, 19,02 % vlastitih prihoda ostvarenih na tržištu, 9,05 % namjenskih prihoda i 11,39 % prihoda tekućih pomoći za aktivnosti u okviru međunarodnih projekata i financiranjem projekta obnove od potresa.

Iako planirana, sredstva Fakulteta ograničena su u proračunskom dijelu koji se donosi krajem svake godine za slijedeću godinu, jer proračunom Sveučilišta u Zagrebu čiji je sastavnica i Fakultet, niti u jednoj proračunskoj godini za cjelovit iznos ( Lump Sum) nisu osigurana potrebna sredstva za pokriće materijalnih rashoda za nastavnu djelatnost (struja, voda, grijanje, čistoća, komunalne naknade).

Važno je napomenuti da je edukacija studenata veterinarske medicine financijski najzahtjevnija u odnosu na programe drugih disciplina, jer uključuje kliničke i laboratorijske vježbe na Fakultetu te klinički rad na terenu uz podršku pomoćnih službi. To nužno iziskuje veća financijska sredstva čak i u odnosu na ostale studije biomedicinske grupacije.

Veterinarski fakultet u raspodjeli subvencija participacija u ak. 2022./2023. godini, unutar biomedicinskog područja zastupljen je sa svega 13,88 %, što nije niti približno dovoljno sredstava za pokriće materijalnih troškova poslovanja, imajući u vidu i da je ukupna kvadratura radnog prostora Veterinarskog fakulteta za održavanje nastave i kliničkih vježbi na klinikama Fakulteta 25.000 m².

Financijski plan Veterinarskog fakulteta Sveučilišta u Zagrebu u narednom razdoblju prilagođen je glavnom strateškom cilju fakulteta, a to je nastavak poboljšanja uvjeta studiranja studenata na Fakultetu u akreditiranim laboratorijima i nabavkom suvremene opreme za edukaciju studenata na Klinikama.

A621181 Pravomoćne sudske presude

Za isplatu prema pravomoćnim sudskim presudama za tužbe zbog nepovećanja 6% osnovice za izračun plaća u 2024. godini planiran je iznos od 50.111 eura za troškove isplata razlika plaća i doprinosa, sudskih pristojbi i zateznih kamata.

A679088 Redovna djelatnost Sveučilišta u Zagrebu (iz evidencijskih prihoda)

Zakonske i druge pravne osnove

• Zakon o znanstvenoj djelatnosti i visokom obrazovanju

• Zakon o Proračunu

• Zakon o veterinarstvu

• Pravilnik o integriranom preddiplomskom i diplomskom studiju

• Izmjene pravilnika o integriranom preddiplomskom i diplomskom studiju

• Pravilnik o ustroju radnih mjesta

• Pravilnik o radu

• Pravilnik o zaštiti na radu

• Strategija razvoja Veterinarskog fakulteta za razdoblje 2023. – 2027.

• Statut Veterinarskoga fakulteta Sveučilišta u Zagrebu

• Pravilnik o uvjetima i postupku izbora u zvanja i na odgovarajuća radna mjesta

• Naputak o postupku izbora u zvanja i odgovarajuća radna mjesta

• Pravilnik o ustroju i radu znanstveno-nastavnog poligona Fakultetsko dobro Dugo Selo

• Pravilnik o ustroju i radu lovno-nastavnog poligona Veterinarskog fakulteta

• Pravilnik o unutarnjem ustroju veterinarskoga fakulteta

• Pravilnik o sustavu osiguranja kvalitete na Veterinarskom fakultetu

• Pravilnik o doktorskom studiju na Veterinarskom fakultetu u Zagrebu

• Pravilnik o poslijediplomskim specijalističkim studijima Veterinarskog fakulteta Sveučilišta u Zagrebu

• Pravilnik o ambulantnoj klinici Veterinarskog fakulteta Sveučilišta u Zagrebu

• Pravilnik o sveučilišnoj nastavnoj literaturi i izdavačkoj djelatnosti

1.1. Obrazloženje programa- Vlastiti prihodi:– prihodi od prodaje proizvoda i robe te pruženih usluga – izvor 31

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Projekcija 2025. | Projekcija 2026. | Indeks 24./23. |
| A679088   * izvor 31 | 2.909.012 | 2.670.663 | 2.847.273 | 2.862.189 | 2.901.646 | 106,61 |
| A679078   * izvor 31 |  |  | 31.807 |  |  | - |

Istom strateškom cilju namjenjeni su i tzv. vlastiti prihodi fakulteta ostvareni na tržištu te su usmjereni kao dopunski izvor financiranja proračunskim sredstvima. To je u suglasju s polaznim osnovama sustava financiranja unutar Sveučilišta te na tragu pronalaženja optimalne kombinacije udjela države i tržišta u ostvarivanju razvojnih ciljeva u visokom obrazovanju.

Kako su sredstva iz proračuna dostatna isključivo za rashode za zaposlene i jedan dio materijalnih rashoda, Fakultet pored pokrića režijskih troškova, gotovo 35% tržišnih prihoda izdvaja i troši u svrhu obnavljanja i osuvremenjivanja prostora i opreme za nastavnu, istraživačku i stručnu djelatnost.

Fakultet tržišne prihode suradnje s građanstvom i privredom slobodno ostvaruje bez utjecaja vanjskih čimbenika, dok u dijelu prihoda školarina za poslijediplomsku nastavu utjecaj ima broj prijavljenih polaznika po raspisanom natječaju.

Iako prihodi vlastite djelatnosti čine svega 19% ukupnih prihoda jedan su od najvažnijih prihoda u osuvremenjivanju nastavnog prostora i opreme, kao i stručnom usavršavanju nastavnog i pratećeg osoblja.

*Ishodište i pokazatelji na kojima se zasnivaju izračuni – Vlastiti prihodi*

*Vlastiti prihodi za 2024. godinu u iznosu od 2.847.273 eura planirani su za pokriće troškova koji nastanu obavljanjem poslova liječenja životinja na klinikama prema procjeni broja pacijenata prethodne godine kao i ugovornim obavezama sa privredom, a sukladno potpisanim ugovorima na bazi vrsta i količina roba i usluga.*

1.2. Obrazloženje programa- Prihodi za posebne namjene: prihodi od sufinanciranja cijene participacije školarina - izvor 43

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Projekcija 2025. | Projekcija 2026. | Indeks 24./23. |
| A679088   * izvor 43 | 2.148.385 | 1.894.712 | 1.723.839 | 1.732.286 | 1.740.774 | 90,98 |

Navedeni prihodi i troškovi u dijelu sufinanciranja cijene participacije školarina planirani su za prihode studija veterinarske medicine na hrvatskom i engleskom jeziku..

*Ishodište i pokazatelji na kojima se zasnivaju izračuni – Prihodi za posebne namjene*

*Prihodi od sufinanciranja cijene participacije školarina u za 2024. godinu iznosu od 1.723.839 eura planirani temeljem procjene broja upisa studenta u I do VI godinu studija na engleskom jeziku kao i učešća redovitih studenata u participacijama na bazi prosjeka prethodne godine. Prihodi za posebne namjene su planirani za pokriće troškova održavanja nastave na engleskom studiju kao i pokrića dijela troškova održavanja opreme i zgrada. Smanjenje planiranja sredstva za 2024.g. u odnosu na prethodnu godinu iz razloga što je u 2023.g. planirana otplata preostalog dijela kratkoročnog kredita podignutog 2022. godine za podmirenje rashoda za isplatu plaća po pravomoćnoj i ovršnoj presudi iz radnog spora pokrenutog 1994. godine u iznosu 530.891 eura.*

1.3. Obrazloženje programa- Ostale pomoći: prijenosi između proračunskih korisnika – izvor 52

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Projekcija 2025. | Projekcija 2026. | Indeks 24./23. |
| A679088   * izvor 52 | 237.562 | 502.230 | 476.985 | 453.985 | 453.985 | 94,97 |

Prihodi od HZZZ u 2024.godini u iznosu od 23.000 eura planirani su za pokriće troškova a aktivnosti A557042 Program doktoranada i poslijedoktoranada HRZZ.

Na istom izvoru planirana su sredstva od Ministarstva gospodarstva i održivog razvoja u visini od 16.000 eura u planu za 2024.g. te u projekcijama za 2025.g. i 2026.g. za rad oporavilišta za divlje životinje.

Prihod od Ministarstva poljoprivrede za programe zdravstvene zaštite životinja planira je u iznosu 437.985 eura u 2024.g. te isti iznosi u projekcijama 2024. i 2025.g

Prihod od Ministarstva poljoprivrede za programe zdravstvene zaštite životinja planiran je u iznosu 437.985 eura u 2024. g. te isti iznosi u projekcijama 2025. i 2026. g.

1.4. Obrazloženje programa- EU projekti

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Projekcija 2025. | Projekcija  2026. | Indeks 24./23. |
| A679078 pomoći EU - 51 | 139.602 | 210.696 | 79.560 | 63.100 | 82.100 | 37,76 |
| A679078  pomoći EU - 52 | 642.889 | 245.335 | 60.000 | 58.000 | - | 24,46 |
| K679106  ESF - 12 | 50.045 | 29.429 | 19.800 | 10.950 | 5.250 | 67,28 |
| K679106  ESF - 561 | 283.588 | 166.763 | 112.200 | 62.050 | 29.750 | 67,28 |
| A679078  EFRR - 563 | 207.796 | 112.349 | - | - | - | - |

U okviru aktivnosti A679078- pomoći EU-51 planirani su prihodi i troškovi LIFE LYNX 16 NAT projekta, te projekata započetih 2022. godine projekt LIFE WOLF i Horizon projekt „Best practices and inovations for a sustainable beekeeping in Europe B-THENET Thematic network“. Tematska mreža B-THENET provodi pristup s više partnera za modernizaciju pčelarskog sektora u EU-u, razmjenjujući znanje koje je spremno za primjenu u praksi, istovremeno potičući inovacije i digitalizaciju. Pčelari će se pomaknuti prema ekonomski održivijem i održivijem pčelarstvu kroz razmjenu znanja i obuku korisnih i primjenjivih najboljih praksi.

Najvažniji cilj LIFE Lynx projekta je zaustaviti izumiranje dinarske i jugoistočne alpske populacije risa, koje će se postići nizom kompleksnih aktivnosti iz različitih područja upravljanja risom. Tim putem se nastoje osigurati cjelovita i održiva rješenja za sve čimbenike koji ugrožavaju populaciju. Populacija risa koju Hrvatska dijeli sa susjednim zemljama izuzetno je mala i ugrožena. Razlog tome je nestabilnost malobrojne populacije, čiji je jedini spas dovođenje „svježih“ gena iz druge, stabilne populacije. Zaustavljanje izumiranja populacije risa na području Hrvatske, Slovenije i Italije će se postići naseljavanjem 14 životinja iz Slovačke i Rumunjske. Uspješnost naseljavanja pratiti će znanstvena istraživanja, koja će uključivati praćenje naseljenih životinja i njihovih potomaka pomoću automatskih foto-zamki i GPS ogrlica te brojne genetske i ekološke analize. Države uključene u projekt uskladiti će i unaprijediti upravljanje ovom ugroženom vrstom te će se pripremiti strateški dokumenti koji će osigurati dugoročnu suradnju na ovom području.

Projekt “Konkretne akcije za očuvanje divljih vukova u antropogenim krajolicima Europe”, skraćenog naziva „WILD WOLF“ sufinanciran je u okviru programa EU LIFE. Projekt će trajati gotovo pet godina (do kolovoza 2027..Veterinarski fakultet dio je multidisciplinarnog konzorcija koji uključuje jedinice visokog obrazovanja i istraživačke centre, ministarstva i lokalne vlasti, zaštićena područja, lovačke udruge i ostale nevladine organizacije iz devet europskih zemalja. U Hrvatskoj će projekt zajedno provoditi Veterinarski fakultet (VEF) i Hrvatski lovački savez (HLS) u urbanim i peri urbanim područjima Hrvatske.Projekt će se također provoditi u Njemačkoj, Švedskoj, Češkoj, Sloveniji, Italiji, Grčkoj i Portugalu, obuhvaćajući sedam populacija vukova u EU. Prisutnost divljih životinja u blizini ljudskih naselja rastući je fenomen u mnogim zemljama EU-a i često dovodi do kritičnih situacija percipirane ili stvarne opasnosti. Malo je zemalja EU-a spremno riješiti takve situacije jasnim i provjerenim protokolima. Projekt LIFE WILD WOLF ima za cilj razvoj i testiranje takvih protokola na temelju najvećeg mogućeg broja slučajeva. Cilj projekta je razviti čvrstu tehničku osnovu, razvijanjem operativnih protokola koji će se testirati i procijeniti u pogledu učinkovitosti. Krajnji cilj je dati značajan doprinos što adekvatnijem upravljanju kritičnim situacijama približavanja divljih životinja čovjeku u urbanim i periurbanim područjima.

U okviru ESF na fakultetu se provodi projekt „Unapređenje stručne prakse na farmskim životinjama VETFARM“ koji završava 2023 godine. Provedbom projekta „VETFARM“, studentima će se osigurati veći broj pacijenata iz skupine farmskih životinja i konja radi usavršavanja stečenih znanja i praktičnih kompetencija. Istodobno će se kroz odlaske na kongrese i edukacije podići stručne kompetencije fakultetskih nastavnika, kao i nastavničke kompetencije terenskih veterinara – stručnih mentora (doktorat za po jednog djelatnika svake ustanove o trošku Fakulteta), koje su nužne za provedbu stručne prakse na terenu

U okviru EFRR do 2023. godine traje i projekt „Razvoj inovativnog brzog testa za dijagnostiku subkliničkog mastitisa u mliječnih krava“. Projekt je usmjeren na detekciju, karakterizaciju i kvantifikaciju proteomskog profila mlijeka krava sa subkliničkim mastitisom, s ciljem primjene naprednih, inovativnih i najsuvremenijih tehnologija u razvoju i stvaranju novog dijagnostičkog testa za subklinički mastitis.

U okviru aktivnosti A679078- tekuće pomoći od drugog proračuna – izvor 52 planirana su sredstva od nositelja projekta Ustanove za istraživanje i širenje znanja u području prehrane i zdravlja CEKOM 3LJ. EU Projekt CEKOM 3LJ razvit će specifične nove proizvode temeljene na samoniklim vrstama ljekovitog i aromatičnog bilja Dalmatinske zagore. Kroz razvoj novih proizvoda temeljenih na navedenom prirodnom potencijalu omogućit će se dodana vrijednost postojećoj proizvodnji zainteresiranih poduzetnika i ulazak na tržište zdrave i funkcionalne hrane

U okviru aktivnosti A679078- tekući prijenosi istog proračuna – izvor 52 planirana su sredstva za projekta Obzor 2020-OsteoproSpine. OSTEOproSPINE je projekt Horizon 2020, koji traje pet godina i u njega je uključeno 12 partnera iz 6 zemalja. Financira ga Europska unija. Voditelj projekta je Medicinski fakultet u Zagrebu, a Veterinarski je fakultet u Zagrebu jedan od partnera zadužen za izvođenje animalne studije.

U svrhu unaprjeđenja oporavilišta za divlje životinje na Veterinarskome fakultetu koje djeluje od 2017. godine odlukom Ministarstva zaštite okoliša i energetike, početkom 2021. godine započeo je projekt pod nazivom „Unaprjeđenje i povećanje kapaciteta oporavilišta za divlje životinje na Veterinarskom fakultetu – WildRescueVEF“ koji se provodi u okviru Operativnog programa „Konkurentnost i kohezija 2014. – 2020. U periodu trajanja projekta, preuredit će se unutarnji i vanjski prostori Veterinarskoga fakulteta kako bi se povećao kapacitet smještaja za divlje životinje, te će se nabaviti nova suvremena oprema. Osim samog zbrinjavanja ozlijeđenih i bolesnih životinja, cilj projekta je i edukacija djelatnika oporavilišta kroz razne radionice, kongrese i tečajeve za rehabilitatore, te kroz posjete drugim oporavilištima u zemlji i inozemstvu. Jedan od glavnih ciljeva oporavilišta je edukacija široke populacije o zaštiti prirode i bioraznolikosti, osobito edukacije mladih. Kroz interaktivne radionice, učenici osnovnih i srednjih škola moći će se upoznati s divljim životinjama koje nas okružuju, postupcima u slučaju pronalaska životinje, te važnosti očuvanja prirode i bioraznolikosti. Izradit ćemo i edukativne brošure o divljim životinjama koje će se moći skinuti sa web stranica Veterinarskoga fakulteta. Studenti će se moći uključiti u rad oporavilišta kao volonteri. Kroz volonitiranje će naučiti brojne stvari vezane uz ekologiju, biologiju i patologiju divljih životinja, a zajedno s djelatnicima oporavilišta imat će priliku sudjelovati i u brojnim edukativnim aktivnostima te raznim javnim događajima i festivalima koji promiču zaštitu prirode i edukaciju budućih generacija.

K679116 Fond solidarnosti EU – potres – izvor 576 / izvor 11

Zbog nastalih oštećenja na zgradama Fakulteta izazvanih potresom, a sukladno ugovorenim obvezama iz Ugovora o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju Obnova zgrada Veterinarskog fakulteta potpisanih s Ministarstvom znanosti i obrazovanja u 2024. godini planirano je 472.297 eura pokrivenih iz donosa sredstva iz 2023.g. i 98.994 eura iz državnog proračuna u okviru izvora financiranja 11 Opći prihodi i primici u 2023. g. te 123.743 eura u 2025.g. i 24.749 u 2026.g.

K679119 Obnova zgrada oštećenih u potresu – izvor 815 Namjenski primitak - NPOO

Prema limitima, u 2024.g planiran je iznos od 285.239 eura iz namjenskim primitaka NPOO i u projekcijama 2025.g iznos od 253.353 eura te u 2026.g. 47.231 eura za obnovu zgrada oštećenih u potresu.